Legal Document

Category: 195

Text:
55. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.668 της 4/19 Σεπτ.1978 (ΦΕΚ Α΄151)  Περί Οργανισμού του Υπουργείου Δημοσίας Τάξεως.  Έχοντες υπ’ όψιν: 1.Τας διατάξεις: α)Του Ν.Δ.4426/1964 «περί συστάσεως Υπουργείου Δημοσίας Τάξεως»,ως ετροποποιήθη δια του Ν.Δ.7/1973 και Ν.772/1978 (άρθρον 21). β)Τας διατάξεις των άρθρων 2,3 και 5 του Ν.Δ.216/1974 (ΦΕΚ 267/7.12.1974 τ.Α΄) «περί συστάσεως Υπουργείου Προεδρίας της Κυβερνήσεως». γ)Του άρθρου 15 του Π.Δ.770/1975 «περί διαρθρώσεως του Υπουργείου Προεδρίας της Κυβερνήσεως και οργανισμού Υπηρεσιών τινων αυτού». 2.Την υπ’ αριθμ.760/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Δημοσίας Τάξεως, αποφασίζομεν: ΜΕΡΟΣ ΠΡΩΤΟΝ Αποστολή Διάρθρωσις Υπουργείου. Άρθρον 1 Αποστολή. Το Υπουργείον Δημοσίας Τάξεως έχει ως αποστολήν, εντός του πλαισίου της χαρασσομένης υπό της Κυβερνήσεως πολιτικής και των λαμβανομένων υπό ταύτης αποφάσεως: α)Την εξασφάλισιν και διατήρησιν της Δημοσίας Τάξεως. β)Την διαχείρισιν της Δημοσίας και Εθνικής Ασφαλείας. γ)Την άσκησιν της Αστυνομίας εν γένει. δ)Την Πυρασφάλειαν. ε)Την Αγροτικήν Ασφάλειαν. στ)Την Πολιτικήν Αμυναν της Χώρας, κατά την εκάστοτε περί ταύτης νομοθεσίαν και ζ)Την άσκησιν των ειδικού χαρακτήρος αρμοδιοτήτων του, βάσει των κειμένων περί αυτών διατάξεων. Άρθρον 2. Διάρθρωσις Υπηρεσιών. 1.Η Κεντρική Υπηρεσία του Υπουργείου Δημοσίας Τάξεως διαρθρούται ως κάτωθι: α)Γραφείον Υπουργού. β)Γραφείον Γενικού Γραμματέως γ)(Συντονιστικόν Επιτελείον). δ)(Αρχηγείον Ελληνικής Χωροφυλακής). ε)(Αρχηγείον Αστυνομίας Πόλεων). στ)Αρχηγείον Πυροσβεστικού Σώματος. ζ)(Υπηρεσία Εθνικής Ασφαλείας). η)(Υπηρεσία Πολιτικής Σχεδιάσεως Εκτάκτου Ανάγκης). θ)(Γενική Διεύθυνσις Αγροφυλακής). ι)(Διεύθυνσις Εγκληματολογικών Υπηρεσιών).  (Αντί για τη σελ.16,33(δ) Σελ.  16,33(ε) Τεύχος 1332 Σελ. 1 Υπουργείο Δημόσιας Τάξης (Οργανικές Διατάξεις) 4.Α.α.55  ια)Διεύθυνσις Προστασίας του Εθνικού Νομίσματος. Για την κατάργηση του Συντονιστικού Συμβουλίου, της Χωροφυλακής, της Αστυνομίας πόλεων, της Υπηρεσίας Εθνικής Ασφάλειας της Υπηρεσίας Πολιτικής Σχεδίασης Έκτακτης Ανάγκης, της Αγροφυλακής και της Δ/νσης Εγκληματολογικών Υπηρεσιών βλέπε άρθρ.54 Νόμ.1481/1984 (κατωτ.αριθ.70). 2.Παρά τη Κεντρική Υπηρεσία του Υπουργείου λειτουργούν επίσης, κατά τας κειμένας περί αυτών διατάξεις: α)Το γραφείον Νομικού Συμβούλου. β)Η Υηρεσία Εντελλομένων Εξόδων. γ)Το γραφείον Παρέδρου Ελεγκτικού Συνεδρίου. δ)Η Υπηρεσία Στατιστικής της Ε.Σ.Υ.Ε. Άρθρον 3. Γραφεία Υπουργού – Γενικού Γραμματέως. 1.Τα γραφεία Υπουργού και Γενικού Γραμματέως συγκεντρώνουν τα αναγκαία στοιχεία προς ενημέρωσιν του Υπουργού και του Γενικού Γραμματέως, επιμελούνται της εν γένει αλληλογραφίας των και οργανώνουν την μετά των Υπηρεσιών και του κοινού επικοινωνίαν αυτών. 2.Το αναγκαιούν δια την λειτουργίαν των γραφείων του Υπουργού και Γενικού Γραμματέως προσωπικόν, διατίθεται εκ της οργανικής δυνάμεως των Σωμάτων Ασφαλείας. Άρθρον 4. Υπασπισταί Υπουργού-Γενικού Γραμματέως Υπασπισταί Υπουργού ορίζονται ανά εις Αντισυνταγματάρχης ή Συνταγματάρχης Χωροφυλακής και εις Αστυνομικός Διευθυντής Β΄ ή Α΄ Τάξεως της Αστυνομίας Πόλεων και εις κατώτερος Αξιωματικός εξ εκάστου των Σωμάτων Χωροφυλακής και Αστυνομίας Πόλεων, του δε Γενικού Γραμματέως εις Ταγματάρχης ή Αντισυνταγματάρχης Χωροφυλακής και εις Αστυνόμος Α΄ ή Αστυνομικός Διευθυντής Β΄ Τάξεως της Αστυνομίας Πόλεων και ανά είς κατώτερος Αξιωματικός της Χωροφυλακής και Αστυνομίας Πόλεων, λαμβανόμενοι εκ της οργανικής δυνάμεως των Σωμάτων τούτων, κατ’ απόσπασιν εξ Υπηρεσιών των Αθηνών. ΜΕΡΟΣ ΔΕΥΤΕΡΟΝ ΣΥΝΤΟΝΙΣΤΙΚΟΝ ΕΠΙΤΕΛΕΙΟΝ Σελ.  16,34(ε) Τεύχος 1332 Σελ. 2 ΚΕΦΑΛΑΙΟΝ Α΄. Διάρθρωσις – Αρμοδιότης. Άρθρον 5. Διάρθρωσις. Το Συντονιστικόν επιτελείον (Σ.Ε.) του Υπουργείου Δημοσίας Τάξεως διαρθρούται εκ: α)Της 1ης Διευθύνσεως Διοικητικού- Νομοπαρασκευαστικού. β)Της 2ας Διευθύνσεως Ασφαλείας. γ)Της 3ης Διευθύνσεως Οργανώσεως – Εκπαιδεύσεως. δ)Της 4ης Διευθύνσεως Οικονομικού. Άρθρον 6. Γενικαί αρμοδιότητες Συντονιστικού Επιτελείου. 1.Το Συντονιστικόν επιτελείον επικουρεί τον Υπουργόν εις την ενάσκησιν αρμοδιοτήτων του προς εκπλήρωσιν της αποστολής του Υπουργείου, αποτελεί δε Επιτελείον του Υπουργείου Δημοσίας Τάξεως, αι σχέσεις του οποίου μετά των Αρχηγείων και Υπηρεσιών τούτου είναι σχέσεις Επιτελείου του Προϊσταμένου Κλιμακίου προς υφισταμένας διοικήσεις. 2.Το Συντονιστικόν επιτελείον: α)Επιλαμβάνεται οίκοθεν θεμάτων κοινού ενδιαφέροντος δύο τουλάχιστον Σωμάτων και Υπηρεσιών, ή θεμάτων αφορώντων εις έν Σώμα ή Υπηρεσίαν με εκτιμωμένας όμως επιπτώσεις επί ετέρων τοιούτων. β)Μελετά και εισηγείται την έκδοσιν Νομοθετημάτων ή αποφάσεων σχέσιν εχόντων με την οργάνωσιν και λειτουργίαν και την εν γένει αποστολήν των Σωμάτων και Υπηρεσιών του Υπουργείου και παρακολουθεί την υλοποίησιν τούτων. γ)Επιλαμβάνεται εντολή του Υπουργού ή του Γενικού Γραμματέως παντός θέματος αρμοδιότητος του Υπουργείου. δ)Ειδικώτερον αι αρμοδιότητες τούτου διαλαμβάνονται εις τα επόμενα άρθρα του παρόντος. 4.Α.α.55 Υπουργείο Δημόσιας Τάξης (Οργανικές Διατάξεις)  Άρθρον 7. Διάρθρωσις – αρμοδιότητες 1ης Διευθύνσεως (Διοικητικού – Νομοπαρασκευαστικού). 1.Την Διεύθυνσιν Διοικητικού – Νομοπαρασκευαστικού απαρτίζουν τα κάτωθι Τμήματα: α)Τμήμα Ι Προσωπικού. β)(Τμήμα ΙΙ Νομοπαρασκευαστικών – Νομικών Υποθέσεων). γ)Τμήμα ΙΙΙ Εσωτερικών Λειτουργιών. 2.Η αρμοδιότης της 1ης Διευθύνσεως Διοικητικού – Νομοπαρασκευαστικού ανάγεται εις τα κάτωθι θέματα, κατανεμόμενα μεταξύ των Τμημάτων αυτής, ως έπεται: α)Τμήμα Ι Προσωπικού, εις ό υπάγονται: 1)Ο χειρισμός γενικών διοικητικών θεμάτων, αφορώντων εις το προσωπικόν των σωμάτων και Υπηρεσιών του Υπουργείου, η παρακολούθησις και ο συντονισμός της εν γένει διοικητικής Νομοθεσίας αυτών και η εισήγησις επί παντός θέματος, αφορώντος εις την βελτίωσιν και την προσαρμογήν ταύτης. 2)Η εισήγησις δια την διάθεσιν προσωπικού των Σωμάτων Ασφαλείας εις θέσεις εκτός τούτων και Υπηρεσιών του Υπουργείου και δια την έκδοσιν διαταγών τουΥπουργείου επί του αντικειμένου τούτου και η μέριμνα δια την επάνοδον του προσωπικού εις τας οργανικάς του θέσεις. 3)Η μέριμνα δια την επάνδρωσιν του Συντονιστικού επιτελείου του Υπουργείου δια του προβλεπομένου προσωπικού, βάσει των εκάστοτε ισχυόντων πινάκων. 4)Ο χειρισμός θεμάτων αδειών του προσωπικού των Σωμάτων και Υπηρεσιών του Υπουργείου, δια την αλλοδαπήν. 5)Ο χειρισμός θεμάτων γενικού ενδιαφέροντος του πολιτικού προσωπικού των Σωμάτων και Υπηρεσιών του Υπουργείου, αναγομένων εις την διέπουσαν τούτο αναλόγως κοινήν Νομοθεσίαν και η έκδοσις οδηγιών βάσει της υπό της Κυβερνήσεως χαρασσομένης πολιτικής. 6)Ο χειρισμός θεμάτων στολής του προσωπικού των Σωμάτων και Υπηρεσιών του Υπουργείου, βάσει προτάσεων τούτων. 7)Η μελέτη και εισήγησις επί θεμάτων αναγκαίων δια την εις υψηλόν επίπεδον τήρησιν της πειθαρχίας του προσωπικού του Υπουργείου. 8)Η εισήγησις επί των υποβαλλομένων πάσης φύσεως αναφορών εις τον Υπουργόν ή τον Γενικόν Γραμματέα, βάσει των υπό του Υπουργού εκχωρουμένων αρμοδιοτήτων υπό των Αξιωματικών των Σωμάτων Ασφαλείας και λοιπού προσωπικού του Υπουργείου, αναφερομένων εις θέματα διοικήσεως, σταδιοδρομίας και παραπόνων τουτων. 9)Η τήρησις των εκδιδομένων υπό των Αρχηγείων και Υπηρεσιών επετηρίδων των Αξιωματικών των Σωμάτων Ασφαλείας και λοιπού προσωπικού του Υπουργείου και η ενημέρωσις τούτων επί των επερχομένων εκάστοτε μεταβολών.                              (Μετά τη σελ.  16,34(ε) Σελ.  16,341 Τεύχος 1332 Σελ. 3 Υπουργείο Δημόσιας Τάξης (Οργανικές Διατάξεις) 4.Α.α.55  4.Α.α.55 Υπουργείο Δημόσιας Τάξης (Οργανικές Διατάξεις)  10)Η μελέτη και η εισήγησις δια την έκδοσιν οδηγιών επί θεμάτων αναφερομένων εις ηθικάς αμοιβάς, ενόρκους διοικητικάς εξετάσεις, πειθαρχικάς ποινάς, θανάτους, συνταξιοδοτήσεις, ταυτότητας, ειδικάς αδείας και λοιπά εν γένει συναφή θέματα του προσωπικού των Σωμάτων και Υπηρεσιών του Υπουργείου. 11)Η εισήγησις επί παντός θέματος αφορώντος εις την χρησιμοποίησιν των σημαιών, διακριτικών επισειόντων, λαβάρων, ως και των σφραγίδων, των Υπηρεσιών του Υπουργείου και η μέριμνα δια την υλοποίησιν των, επί των ως άνω αντικειμένων, εκδιδομένων ή υφισταμένων αποφάσεων. 12)Η εισήγησις προσλήψεως ειδικών Συμβούλων προς υποβοήθησιν του έργου του Υπουργού Δημοσίας Τάξεως, κατά τας διατάξεις του Ν.295/1976. β)(Τμήμα ΙΙ Νομοπαρασκευαστικόν και Νομικών Υποθέσεων, εις ό υπάγονται): Το άνω «Τμήμα ΙΙ Νομοπαρασκευαστικών και Νομικών Υποθέσεων» καταργήθηκε από την παρ.1 άρθρ.12 της 11943 Φ.016.5/6/12-21 Ιουλ.1983 (ΦΕΚ Β΄422) απ. Υπ. Προεδρίας της Κυβέρνησης και Δημ. Τάξης (κατωτ.αριθ.66). γ)Τμήμα ΙΙΙ Εσωτερικών Λειτουργιών, εις ό υπάγονται: 1)Η μέριμνα δια την παραλαβήν, διακίνησιν, δακτυλογράφησιν και διεκπεραίωσιν της εν γένει αλληλογραφίας και δια την τήρησιν του Αρχείου του Συντονιστικού Επιτελείου, βάσει των Κανονισμών Αλληλογραφίας και Ασφαλείας. 2)Η παρακολούθησις της καταστάσεως και των μεταβολών των Αξιωματικών και λοιπού προσωπικού του Συντονιστικού Επιτελείου, ο χειρισμός απάντων των θεμάτων τούτου και η κοινοποίησις εις τα αρμόδια Αρχηγεία και Υπηρεσίας των μεταβολών του ως άνω προσωπικού. 3)Η μέριμνα δια τον ορισμόν των οργάνων ασφαλείας και υπηρεσίας του Συντονιστικού Επιτελείου του Υπουργείου 4)Η τήρησις της Ημερησίας Διαταγής του Συντονιστικού Επιτελείου. 5)Η κοινοποίησις των πάσης φύσεως διαταγών των Αρχηγείων και Υπηρεσιών του Υπουργείου, αίτινες αφορούν το εις το Συντονιστικόν Επιτελείον υπηρετούν προσωπικόν τούτων. 6)Η τήρησις των Μητρώων και των ατομικών φακέλλων του προσωπικού του Συντονιστικού Επιτελείου και η ενημέρωσις τούτων. 7)Η εισήγησις δια την κατανομήν των χώρων του Συντονιστικού Επιτελείου του Υπουργείου και η μέριμνα δια την έκδοσιν των απαιτουμένων οδηγιών και εφαρμογήν τούτων. 8)Η μέριμνα δια την καθαριότητα και ευταξίαν γενικώς του καταστήματος και η παροχή οδηγιών εις το εντεταλμένον με τον έργον τούτο προσωπικόν. 9)Η μέριμνα δια τον εξοπλισμόν του Συντονιστικού Επιτελείου δια των προβλεπομένων μέσων και υλικών. 10)Η διαχείρισις και η ευθύνη δια την χρέωσιν του πάσης φύσεως υλικού λειτουργίας των γραφείων και εγκαταστάσεων του Συντονιστικού Επιτελείου, ως και η συντήρησις τούτων και των κτιριακών εγκαταστάσεων του Συντονιστικού Επιτελείου του Υπουργείου. 11)Η μέριμνα δια τας προτάσεις μέτρων βελτιώσεως των ως άνω, μεθ’ υπολογισμού της αναγκαιούσης δαπάνης. 12)Η μέριμνα δια το ύψος της παγίας προκαταβολής εντός των αναγκών του Συντονιστικού Επιτελείου και η πρακολούθησις των αυξομειώσεων ταύτης 13)Η μέριμνα δια την εξασφάλισιν των μεταφορικών μέσων των Υπουργού, Γενικού Γραμματέως και του Συντονιστικού Επιτελείου, ως και η συντήρησις αυτών, η παροχή σχετικών οδηγιών εις τους οδηγούς επί του έργου αυτών και η μέριμνα δια την κίνησιν τούτων γενικώς. 14)Ο χειρισμός οικονομικών υποθέσεων του προσωπικού του Συντονιστικού Επιτελείου και η μέριμνα δια την μισθοδοσίαν προσωπικού, οδοιπορικά έξοδα, αγοράν γραφικής ύλης και επίπλων, υλικού και εφοδίων του προσωπικού, ως και δια πάσαν αναγκαίαν δαπάνην, δια την εξυπηρέτησιν του Συντονιστικού Επιτελείου. 15)Η μέριμνα δια την καλήν λειτουργίαν των μέσων επικοινωνίας γενικώς του Συντονιστικού Επιτελείου. 16)Η μέριμνα δια την υγειονομικήν περίθαλψιν του προσωπικού του Συντονιστικού Επιτελείου. ΄Αρθρον 8. Διάρθρωσις – αρμοδιότητες 2ας  Διευθύνσεως (Ασφαλείας). 1.Την Διεύθυνσιν Ασφαλείας απαρτίζουν τα κάτωθι Τμήματα: α)Τμήμα Ι ασφαλείας. β)Τμήμα ΙΙ Αστυνομεύσεως. γ)Τμήμα ΙΙΙ Τύπου και Δημοσίων Σχέσεων. 2.Η αρμοδιότης της Διευθύνσεως Ασφαλείας ανάγεται εις τα κάτωθι θέματα, κατανεμόμενα μεταξύ των Τμημάτων αυτής, ως έπεται: α)Τμήμα Ι Ασφαλείας, εις ό υπάγονται: 1)Η δι’αντιπροσώπου του παρακολούθησις των τακτικών συσκέψεων της αρμοδίας Υπηρεσίας Εθνικής Ασφαλείας και η ενημέρωσις επί θεμάτων Εθνικής Ασφαλείας. Η διάταξις αύτη εφαρμόζεται και δια πάσας τας υπαγομένας απ’ ευθείας υπό τον Υπουργόν Υπηρεσίας. 2)Η εισήγησις, εν συνεργασία μετά των εν άρθρω 2 Υπηρεσιών, όπου απαιτείται, προς έκδοσιν οδηγιών και γενικώς κατευθύνσεων δια: α)Την επί ενιαίας βάσεως οργάνωσιν του συστήματος πληροφοριών των Σωμάτων Ασφαλείας, πλήν θεμάτων Εθνικής Ασφαλείας. β)Την ομοιόμορφον αντιμετώπισιν θεμάτων της Δημοσίας Ασφαλείας της Χώρας γενικώς και ειδικώτερον την δίωξιν του κοινού εγκλήματος, την εφαρμογήν των Νόμων περί ηθών, λεσχών και τυχηρών και μη παιγνίων, περί ναρκωτικών ουσιών, την κατοχήν και εμπορίαν όπλων και εκρηκτικών υλών, τας αναζητήσεις προσώπων, πραγμάτων και ζώων, τας εκτοπίσεις ατόμων επικινδύνων εις την Δημοσίαν Ασφάλειαν, την προστασίαν του Εθνικού Νομίσματος. 3)Η κατάρτισις του Σχεδίου Ασφαλείας του οικήματος, εις ό στεγάζεται εκάστοτε το Υπουργείον, εν συνεργασία μετά της 1ης Διευθύνσεως Διοικητικού- Νομοπαρασκευαστικού, εις ό,τι αφορά την διάθεσιν του προσωπικού. 4)Η ευθύνη δια την φρούρησιν και ασφάλειαν του κτιρίου ως και των εν αυτώ ειδικών εγκαταστάσεων και μέσων. 5)Η ευθύνη δια την εξουσιοδότησιν του προσωπικού του Υπουργείου δια τον χειρισμόν διαβαθμημένου υλικού, ως και δια την άρσιν εξουσιοδοτήσεων βάσει των ισχυουσών διατάξεων. 6)Η ευθύνη δια την διακίνησιν και διαφύλαξιν του διαβαθμημένου υλικού βαθμού ασφαλείας ΕΤΝΑ, COSMIC, ως και δια την κρυπτογράφησιν και αποκρυπτογράφησιν κειμένων. 7)Η τήρησις των υπό των Αρχηγείων των Σωμάτων Ασφαλείας και Υπηρεσιών του Υπουργείου συντασσομένων σχεδίων Δημοσίας Ασφαλείας, δια την εκάστοτε ενημέρωσιν της ιεραρχίας του Υπουργείου. 8)Η εισήγησις δια την συμμετοχήν Αξιωματικών των Σωμάτων Ασφαλείας εις διεθνή συνέδρια αρμοδιότητός των. β)Τμήμα ΙΙ Αστυνομεύσεως, εις ό υπάγονται: 1)Η εισήγησις, εν συνεργασία μετά των Αρχηγείων των Σωμάτων Ασφαλείας, δια την έκδοσιν οδηγιών και κατευθύνσεων, αναφερομένων εις την αστυνόμευσιν της Χώρας και ειδικώτερον: α)Την δημοσίαν υγείαν, κοινήν ησυχίαν και ευταξίαν.  (Αντί για τη σελ.16,35(α) Σελ.16,35(β) Τεύχος ΣΤ71- Σελ.3 Υπουργείο Δημόσιας Τάξης (Οργανικές Διατάξεις) 4.Α.α.55  β)Την ορθήν και ομοιόμορφον, όπου απαιτείται, εφαρμογήν των ισχυουσών εκάστοτε Αστυνομικών Διατάξεων και Ειδικών Ποινικών Νόμων, πλήν των εν παραγρ.2 υποπαράγραφος α΄ εδάφ. (2) στοιχείον (β) αναφερομένων. γ)Το κυκλοφοριακόν εν γένει πρόβλημα και την τεχνικήν αστυνόμευσιν των οδών. δ)Την αγορανομίαν. ε)Τον Τουρισμόν. στ)Την λήψιν μέτρων τάξεως και ασφαλείας κατά τας βουλευτικάς και δημοτικάς εκλογάς, τας δημοσίας συναθροίσεις και λοιπάς εκδηλώσεις. 2)Η εισήγησις, εν συνεργασία μετά του Αρχηγείου του Πυροσβεστικού Σώματος, δια την έκδοσιν οδηγιών και κατευθύνσεων επί θεμάτων αναφερομένων εις την Πυρασφάλειαν γενικώς και ειδικώτερον: α)Την πρόληψιν εκδηλώσεως πυρκαϊών και την έγκαιρον καταστολήν τούτων. β)Την οργάνωσιν πυρασφαλείας εις Οργανισμούς και Ανεξάρτητα Ιδρύματα, μετά πρότασιν της Υπηρεσίας Πολιτικής Σχεδιάσεως Εκτάκτου Ανάγκης (ΠΣΕΑ). γ)Την, επί ειδικής βάσεως, οργάνωσιν πυρασφαλείας εργοστασίων, βιομηχανιών, βιοτεχνιών κ.λπ., των οποίων τα υπ’ αυτών παραγόμενα προϊόντα υπόκεινται εις αυτόματον ανάφλεξιν ή έκρηξιν. δ)Την πυρασφάλειαν δημοσίων χώρων, αεροδρομίων, λιμένων κ.λπ. ε)Την εφαρμογήν συγχρόνων συστημάτων αυτομάτου αναγγελίας πυρκαϊών εις μεγάλας βιομηχανικάς μονάδας, διϋλιστήρια πετρελαίου και εγκαταστάσεις πετρελαιοειδών. στ)Την πυρασφάλειαν του Αγίου Όρους. ζ)Την παροχήν συνδρομής εις τας αρμοδίας Αρχάς δία την πυρασφάλειαν δασικών και αγροτικών περιοχών. η)Την παροχήν βοηθείας επί μεγάλων θεομηνιών, σεισμών και ατυχημάτων. 3)Η εισήγησις, εν συνεργασία μετά της Γενικής Διευθύνσεως Αγροφυλακής, δια την έκδοσιν οδηγιών και γενικών κατευθύνσεων επί θεμάτων Αγροτικής Ασφαλείας και ειδικώτερον: α)Την πρόληψιν και καταστολήν των αγροτικών αδικημάτων. β)Την λήψιν μέτρων προς πρόληψιν εκδηλώσεων πυρκαϊών εις τας αγροτικάς εκτάσεις και έγκαιρον καταστολήν τούτων. γ)Την παροχήν συνδρομής εις τας αρμοδίας Αρχάς δια την πυρασφάλειαν των δασικών εκτάσεων και την πρόληψιν διαπράξεως πάσης φύσεως εγκλημάτων και δ)Την λήψιν μέτρων δια την αστυνόμευσιν των αρδευτικών υδάτων καθ’ άπασαν την επικράτειαν ως και την φύλαξιν των έργων αυτών. Σελ.16,36(β) Τεύχος ΣΤ71-Σελ.4 4)Η μέριμνα δια την μελέτην των στατιστικών πινάκων και στοιχείων, αναφερομένως εις θέματα της αρμοδιότητός του και εισήγησις δια την λήψιν των αναγκαιούντων μέτρων προς αντιμετώπισιν των υφισταμένων και προκυπτόντων προβλημάτων. 5)Η τήρησις ενημερωμένων πινάκων, διαγραμμάτων και λοιπών βοηθημάτων επί θεμάτων της αρμοδιότητός του, προς περιοδικήν ενημέρωσιν της ιεραρχίας του Υπουργείου. 6)Η μέριμνα δια την έκδοσιν διαταγών περί την ασφαλή κράτησιν και μεταγωγήν κρατουμένων. γ)Τμήμα ΙΙΙ Τύπου και Δημοσίων Σχέσεων, εις ό υπάγονται: 1)Η μέριμνα δια την συλλογήν παντός στοιχείου και πληροφορίας αναγραφομένης εις τον ημερήσιον, περιοδικόν και διεθνή τύπον και αναφερομένης εις την Δημοσίαν Τάξιν και Ασφάλειαν και η διοχέτευσις ταύτης εις τας αρμοδίας Υπηρεσίας προς ενημέρωσιν ή εκτίμησιν υπό τούτων. 2.Ο σχεδιασμός και εν συνεχεία η μέριμνα δια την ενημέρωσιν του κοινού επί των δραστηριοτήτων του Υπουργείου, δια των μέσων μαζικής ενημερώσεως (ραδιοφώνου, τηλεοράσεως, κινηματογράφου, δελτίων, βιβλίων κ.λπ.). 3)Η προετοιμασία της απαραιτήτου ύλης επί δραστηριοτήτων και διαφόρων θεμάτων του Υπουργείου, δια τον εφοδιασμόν των Υπηρεσιών και μέσων ενημερώσεως της κοινής γνώμης, μέσω της Γενικής Γραμματείας Τύπου και Πληροφοριών, όπου απαιτείται τούτο. 4)Η συμμετοχή εις εκθέσεις δια την προβολήν του έργου του Υπουργείου, εν συνεργασία μετά των Σωμάτων Ασφαλείας, Πυροσβεστικού Σώματος και λοιπών Υπηρεσιών του Υπουργείου. 5.Η συγκέντρωσις πληροφοριών επί των απόψεων της κοινής γνώμης περί του έργου και των δραστηριοτήτων του Υπουργείου προς υποβοήθησιν της σχεδιάσεως και ενημέρωσιν των υπηρεσιακών παραγόντων. 6)Η μέριμνα δια την οργάνωσιν εκδηλώσεων του Υπουργείου, ως και κοινών εκδηλώσεων των Σωμάτων και Υπηρεσιών τούτου.  4.Α.α.55 Υπουργείο Δημόσιας Τάξης (Οργανικές Διατάξεις)  7)Η εισήγησις δια τον ορισμόν αντιπροσωπειών προς εκπροσώπησιν του Υπουργείου και γενικώς ο χειρισμός θεμάτων εθιμοτυπίας. 8)Η καλλιέργεια και ανάπτυξις σχέσεων μετά του κοινού και του τύπου, προς ευόδωσιν των σκοπών του Υπουργείου. 9)Η μελέτη και εισήγησις δια την έκδοσιν οδηγιών επί θεμάτων: α)Ψυχικής και πνευματικής αγωγής του προσωπικού των Σωμάτων και Υπηρεσιών του Υπουργείου. β)Σωματικής αγωγής και αθλητισμού των Σωμάτων και Υπηρεσιών του Υπουργείου, δια την δημιουργίαν αθλητικού πνεύματος και δυναμικού. 10)Ο χειρισμός θεμάτων συνεργασίας επί αθλητικών δραστηριοτήτων αρμοδιότητος Υπουργείου μετά του Ανωτάτου Συμβουλίου Αθλητισμού Ενόπλων Δυνάμεων (ΑΣΛΕΔ) και η εισήγησις δια την εκπροσώπησιν εις τούτο και εις σχετικάς Επιτροπάς, όπου απαιτείται. 11)Η μελέτη και εισήγησις δια την έκδοσιν οδηγιών χειρισμού επί οικονομικών θεμάτων σχετικών με τον αθλητισμόν. 12)Ο συντονισμός της οργανώσεως κοινών αθλητικών επιδείξεων και εν γένει αθλητικών εκδηλώσεων των Σωμάτων Ασφαλείας. 13)Η εισήγησις δια την έκδοσιν οδηγιών επί θεμάτων, αναφερομένων εις ανέγερσιν μνημείων, μέριμναν υπέρ οικογενειών προσωπικού, τελετάς, δεξιώσεις, μορφωτικάς, ψυχαγωγικάς εκδρομάς και λοιπάς εκδηλώσεις. 14)Η μέριμνα δια την έκδοσιν περιοδικών και λοιπών εντύπων, αναφερομένων εις θέματα της αρμοδιότητός του. 15)Η μέριμνα δια την τήρησιν της βιβλιοθήκης του Συντονιστικού Επιτελείου του Υπουργείου, τον εμπλουτισμόν δια των απαραιτήτων βιβλίων και περιοδικών και καλήν λειτουργίαν ταύτης. 16)Η μελέτη και εισήγησις προς έκδοσιν οδηγιών δια την δημιουργίαν βιβλιοθηκών υπό των Σωμάτων και υπηρεσιών του Υπουργείου, ως και δια την ορθήν και αποδοτικήν λειτουργίαν τούτων. 17)Η μέριμνα και εισήγησις δια την εγγραφήν ως συνδρομητού του Υπουργείου εις επαγγελματικά περιοδικά ξένων χωρών, αναφερόμενα εις θέματα ενδιαφέροντος του Υπουργείου. Άρθρον 9. Διάρθρωσις – Αρμοδιότητες 3ης Διευθύνσεως (Οργανώσεως – Εκπαιδεύσεως). 1.Την Διεύθυνσιν Οργανώσεως – Εκπαιδεύσεως απαρτίζουν τα κάτωθι Τμήματα: α)(Τμήμα Ι Οργανώσεως – Προγραμματισμού – Μελετών). β)(Τμήμα ΙΙ Εκπαιδεύσεως). γ)Τμήμα ΙΙΙ Μηχανογραφήσεως. Τα άνω μέσα σε ( ) Τμήμα Ι και Τμήμα ΙΙ καταργήθηκαν από την παρ.1 άρθρ.12 της 11943 Φ016.5/6/12-21 Ιουλ.1983 (ΦΕΚ Β΄422) απ. Υπ. Προεδρίας της Κυβέρνησης και Δημ. Τάξης (κατωτ.αριθ.66). 2)Η αρμοδιότης της Διευθύνσεως ταύτης ανάγεται εις τα κάτωθι θέματα, κατανεμόμενα μεταξύ των Τμημάτων αυτής ως έπεται: α)(Τμήμα Ι Οργανώσεως – Προγραμματισμού και Μελετών, εις ό υπάγονται): β)(Τμήμα ΙΙ Εκπαιδεύσεως, εις ό υπάγονται): Τα άνω Τμήματα Ι και ΙΙ καταργήθηκαν από την παρ.1 άρθρ.12 της 11943 Φ016.5/6/12-21 Ιουλ.1983 (ΦΕΚ Β΄422)απ. Υπ. Προεδρίας της Κυβέρνησης και Δημ. Τάξης (κατωτ. αριθ.66). γ)Τμήμα ΙΙΙ Μηχανογραφήσεως, εις ό υπάγονται: 1)Η εισήγησις μέτρων καλλιτέρας εκμεταλλεύσεως του εξυπηρετούντος τας ανάγκας του ΥΠΔΤ συγκροτήματος Η.Υ. 2)Ο συντονισμός των μηχανογραφικών εργασιών των Υποφορέων, η υποβοήθησις του έργου των, ο χειρισμός των θεμάτων εκπαιδεύσεως του προσωπικού μηχανογραφήσεως, η τυποποίησις μηχανογραφικών διαδικασιών και η εισήγησις δια την προμήθειαν μηχανογραφικού εξοπλισμού. 3)Η παρακολούθησις των εξελίξεων εις τον τομέα των Η.Υ. και η εισήγησις μέτρων προαγωγής της μηχανογραφήσεως εις τον χώρον του Υπουργείου Δημοσίας Τάξεως. 3.Η 3η Διεύθυνσις Οργανώσεως – Εκπαιδεύσεως συνεργάζεται μετά της 4ης Διευθύνσεως Οικονομικού, δια τον υπολογισμόν των αναγκαιουσών πιστώσεων προς αντιμετώπισιν των αναγκών του Υπουργείου. Άρθρον 10. Διάρθρωσις – αρμοδιότητες 4ης Διευθύνσεως (Οικονομικού). 1.Την Διεύθυνσιν Οικονομικού απαρτίζουν τα εξής Τμήματα: α)Τμήμα Ι Προϋπολογισμού – Δαπανών. β)Τμήμα ΙΙ Υλικού – Διοικητικής Μερίμνης. 2.Η αρμοδιότης της Διευθύνσεως Οικονομικού ανάγεται εις τα κάτωθι θέματα, κατανεμόμενα μεταξύ των Τμημάτων αυτής, ως έπεται: α)Τμήμα Ι Προϋπολογισμού – Δαπανών, εις ό υπάγονται: 1)Η μελέτη και ο χειρισμός γενικώς παντός οικονομικού θέματος. 2)Η εισήγησις και έκδοσις κατευθυντηρίων συντονιστικών οδηγιών επί οικονομικών εν γένει θεμάτων. 3)Η γνωμοδότησις επί θεμάτων προκαλούντων οικονομικάς επιβαρύνσεις. 4)Η μελέτη και εισήγησις προς έκδοσιν οδηγιών δια: α)Την συγκέντρωσιν των απαιτουμένων στοιχείων επί οικονομικών θεμάτων υπό των αρμοδίων Σωμάτων και Υπηρεσιών του Υπουργείου. β)Την σύνταξιν του ετησίου τακτικού προϋπολογισμού υπό των Σωμάτων και Υπηρεσιών τούτου, ως και του προϋπολογισμού Δημοσίων επενδύσεων. 5)Η μέριμνα δια την συγκέντρωσιν των προϋπολογισμών των Αρχηγείων και Υπηρεσιών, την επεξεργασίαν τούτων, την σύνταξιν ενιαίου προϋπολογισμού του Υπουργείου, ως και την έγκρισιν και αποστολήν τούτου αρμοδίως εντός του καθοριζομένου χρόνου. 6)Η παρακολούθησις δια την έγκρισιν του προϋπολογισμού του Υπουργείου, ως και δια την εκτέλεσιν τούτου. 7)Η μέριμνα προς εξασφάλισιν των πάσης φύσεως δαπανών των αναφερομένων εις την στέγασιν, λειτουργίαν και συντήρησιν των κτιρίων και εγκαταστάσεων των Σωμάτων και Υπηρεσιών του Υπουργείου. 8)Η μέριμνα δια τας πάσης φύσεως δαπάνας τας αναφερομένας εις την προμήθειαν υλικών και τεχνικών μέσων δια τον εξοπλισμόν των Σωμάτων και Υπηρεσιών εν γένει του Υπουργείου. (Αντί για τη σελ.16,37(α) Σελ.16.37(β) Τεύχος ΣΤ71, Σελ.5  Υπουργείο Δημόσιας Τάξης (Οργανικές Διατάξεις) 4.Α.α.55  9)Η εισήγησις επί παντός οικονομικού θέματος αναφερομένου εις αποδοχάς, αποζημιώσεις, αμοιβάς, συντάξεις, ως και εις την υγειονομικήν περίθαλψιν του προσωπικού των Σωμάτων και Υπηρεσιών του Υπουργείου. 10)Η μέριμνα δια τον ετήσιον οικονομικόν απολογισμόν του Υπουργείου. 11)Η μέριμνα δια την από οικονομικής πλευράς έγκρισιν υπό των αρμοδίων φορέων των αναγκαιουσών πιστώσεων δια την κατάρτισιν των προγραμμάτων αναπτύξεως και δράσεως του Υπουργείου. 12)Η εισήγησις προς έκδοσιν οδηγιών επί θεμάτων οικονομικού προγραμματισμού, δια την ομοιόμορφον αντιμετώπισιν των προβλημάτων τούτων υπό των Σωμάτων και Υπηρεσιών του Υπουργείου. 13)Ο χειρισμός και παρακολούθησις του προγράμματος δημοσίων επενδύσεων του Υπουργείου. 14)Η εισήγησις δια την κατά σειράν προτεραιότητος κατάρτισιν προγράμματος τεχνικών μελετών και κατασκευών του Προγράμματος Δημοσίων Επενδύσεων αρμοδιότητος του Υπουργείου. 15)Ο συντονισμός των προτάσεων των Αρχηγείων των Σωμάτων, δια τα έργα και μελέτας αρμοδιότητός των και η εισήγησις επί τούτων, δια την ένταξίν των εις το Πρόγραμμα, Δημοσίων Επενδύσεων. 16)Η παρακολούθησις της προόδου και απορροφητικότητος των πιστώσεων των έργων και μελετών και η εισήγησις αρμοδίως επί της αναθεωρήσεως τούτων. 17)Ο χειρισμός και συντονισμός θεμάτων τεχνικών μελετών των Σωμάτων και Υπηρεσιών του Υπουργείου και η μέριμνα δια τας περαιτέρω ενεργείας, βάσει των ληφθεισών αποφάσεων. 18)Η εισήγησις επί των μελετών δια τον καθορισμόν του αναγκαιούντος εις ποσότητα και ποιότητα υλικού δια τον τεχνικόν εξοπλισμόν των Σωμάτων και Υπηρεσιών του Υπουργείου. 19)Ο χειρισμός, η παρακολούθησις και η τήρησις Μητρώου πάντων των ακινήτων των Σωμάτων και Υπηρεσιών του Υπουργείου και η εισήγησις της αξιοποιήσεως τούτων. β.Τμήμα ΙΙ Υλικού – Διοικητικής μερίμνης, εις ό υπάγονται: 1)Η μέριμνα δια τον εξοπλισμόν των Σωμάτων Ασφαλείας και λοιπών Υπηρεσιών του Υπουργείου δι’ ομοιομόρφου υλικού και ανταλλακτικών, όπου τούτο είναι δυνατόν και αναγκαίον. Σελ.16,38(β) Τεύχος ΣΤ71-Σελ.6 2)Η παρακολούθησις της στάθμης του υλικού των Σωμάτων Ασφαλείας και λοιπών Υπηρεσιών του Υπουργείου και η εισήγησησις δια τον εκσυγχρονισμόν, ανανέωσιν και συμπλήρωσιν τούτου. 3)Η κατεύθυνσις και ο συντονισμός των εργασιών και συστημάτων κωδικοποιήσεως υλικών των Σωμάτων και Υπηρεσιών του Υπουργείου και η παρακολούθησις της εκτελέσεως αυτών. 4)Η εισήγησις προς έκδοσιν οδηγιών δια την σύνταξιν υπό των Αρχηγείων των αναγκαιουσών τεχνικών προδιαγραφών και η μέριμνα δια τον συντονισμόν, την συμπλήρωσιν και την επέκτασιν τούτων προς κάλυψιν των αναγκών του Υπουργείου.  4.Α.α.55 Υπουργείο Δημόσιας Τάξης (Οργανικές Διατάξεις)  5)Η μέριμνα: (α)Δια την έκδοσιν οδηγιών συντηρήσεως και επισκευής του πάσης φύσεως υλικού των Σωμάτων και Υπηρεσιών του Υπουργείου και ο συντονισμός της λειτουργίας των τεχνικών συνεργείων. (β)Επί παντός θέματος των Σωμάτων και Υπηρεσιών του Υπουργείου, αφορώντος εις τα τηλεπικοινωνιακά μέσα, την κίνησιν των υπηρεσιακών οχημάτων και τη συνεργασία της 2ας Διευθύνσεως χορήγησιν των συμβατικών αριθμών κυκλοφορίας τούτων. (γ)Επί θεμάτων προγραμμάτων των Αρχηγείων των Σωμάτων Ασφαλείας και λοιπών Υπηρεσιών του Υπουργείου, δια την προμήθειαν υλικών και μέσων αυτών και του Συντονιστικού Επιτελείου, μέσω του Υπουργείου Εμπορίου (Γενικήν Διεύθυνσιν Κρατικών Προμηθειών) ή απ’ ευθείας, κατόπιν σχετικής εξουσιοδοτήσεως. δ)Δια πάν ό,τι αφορά την σύνταξιν γενικών όρων συμφωνιών διενεργείας διαγωνισμών, δια την προμήθειαν κυρίου υλικού. 6)Η εισήγησις παντός θέματος της αρμοδιότητός του, αφορώντος εις την σύναψιν συμβάσεων προμηθείας υλικών εκ του εσωτερικού ή εξωτερικού δι’ υλικά, δια τα οποία έχει δοθή σχετική εξουσιοδότησις. 7)Η παρακολούθησις της εκ του τακτικού προϋπολογισμού και των ειδικών προγραμμάτων εξοπλισμού απορροφήσεως των διατιθεμένων πιστώσεων, δια προμήθειαν κυρίου και λοιπού υλικού, δια σκοπούς δια τους οποίους διετέθησαν. 8)Η παρακολούθησις και ο συντονισμός δια την σύνταξιν ειδικών και κατά περίπτωσιν τεχνικών και οικονομικών όρων, προκειμένου περί προμηθειών της αυτής κατηγορίας υλικών των Σωμάτων και Υπηρεσιών του Υπουργείου. 9)Η παρακολούθησις της εν χρόνω πραγματοποιήσεως των προμηθειών υλικού αρμοδιότητος του Υπουργείου, ενεργουμένων υπό των αρμοδίων Υπηρεσιών του Υπουργείου Εμπορίου (Γενικής Διευθύνσεως Κρατικών Προμηθειών). 10)Η παρακολούθησις της εφαρμογή των κατευθύνσεων και οδηγιών της Κυβερνήσεως εις ό,τι αφορά την προμήθειαν υλικών εκ της εκχωρίου βιομηχανίας, δι’ όσα είδη έχει εξουσιοδοτηθή. 11)Η συμμετοχή εις συσκέψεις δια την αρχικήν έγκρισιν των προγραμμάτων προμηθείας υλικού, δια τον εξοπλισμόν των Σωμάτων Ασφαλείας και των λοιπών Υπηρεσιών του Υπουργείου. ΚΕΦΑΛΑΙΟΝ Β΄. Προσωπικόν. Άρθρον 11. Προσωπικόν Συντονιστικού Επιτελείου. 1.Το εις Αξιωματικούς, Ανθυπασπιστάς και προς τούτοις εξομοιουμένους, κατώτερα Όργανα και Πολιτικούς Υπαλλήλους, προσωπικόν του Συντονιστικού Επιτελείου, προέρχεται εκ της οργανικής δυνάμεως των Σωμάτων Χωροφυλακής, Αστυνομίας Πόλεων, Πυροσβεστικού και Αγροφυλακής. 2.Η εις προσωπικόν συμμετοχή της Χωροφυλακής και Αστυνομίας Πόλεων δια την επάνδρωσιν του Συντονιστικού Επιτελείου λαμβάνεται κατ’ αναλογίαν της οργανικής δυνάμεως εκάστου Σώματος. 3.Η συμμετοχή του Πυροσβεστικού Σώματος και της Αγροφυλακής εις την επάνδρωσιν του Συντονιστικού Επιτελείου είναι ανάλογος προς την έκτασιν των υπ’ αυτών χειριζομένων θεμάτων αρμοδιότητός των. 4.Το προσωπικόν του Συντονιστικού Επιτελείου επιλέγεται μεταξύ των εμπειροτέρων εξ εκάστου βαθμού, όσον αφορά εις τον επιτελικόν χειρισμόν των θεμάτων αρμοδιότητός του. 5.Εις τον συνημμένον Πίνακα εμφαίνεται η προβλεπομένη δύναμις του Συντονιστικού Επιτελείου κατά βαθμούς, Σώματα και Υπηρεσίας, εξ ων προέρχονται. Άρθρον 12. Προσωπικόν μη προερχόμενον εκ των Σωμάτων Ασφαλείας και Αγροφυλακής. 1.Αι θέσεις μονίμων υπαλλήλων του Υπουργείου Δημοσίας Τάξεως, μη προερχομένων εκ των Σωμάτων Ασφαλείας και Αγροφυλακής, ως αύται προβλέπονται υπό των άρθρων 10 παράγρ.5 του Νόμ.295/1976 και 15 Ν    .683/1977, έχουν ως κάτωθι: Κλάδος ΑΤ1 Διοικητικός: Μία (1) θέσις επί βαθμοίς 3ω – 2ω. Μία (1) θέσις επί βαθμοίς 8ω – 4ω. 2.Προσόντα διορισμού εις τον εισαγωγικόν βαθμόν (8ον) ορίζονται: Πτυχίον Νομικής Σχολής ή Παντείου Ανωτάτης Σχολής Πολιτικών Επιστημών ή Ανωτάτης Σχολής Οικονομικών και Εμπορικών Επιστημών. ΚΕΦΑΛΑΙΟΝ Γ΄. Επάνδρωσις. Άρθρον 13. Προϊστάμενος Συντονιστικού Επιτελείου. Προϊστάμενος του Συντονιστικού Επιτελείου του Υπουργείου Δημοσίας Τάξεως τοποθετείται Αντιστράτηγος ή Υποστράτηγος του Στρατού Ξηράς, εν ενεργεία ή αποστρατεία του οποίου η επιλογή, η τοποθέτησις, η απαλλαγή εκ των καθηκόντων του, αι αρμοδιότητες και η δικαιοδοσία αυτού, ως και η αναπλήρωσίς του, καθορίζονται υπό του άρθρου 14 του Ν.683/1977. Άρθρον 14. Προϊστάμενοι Διευθύνσεων, Προϊστάμενοι Τμημάτων και Επιτελείς του Συντονιστικού Επιτελείου. 1.α)Προϊστάμενοι Διευθύνσεων του Συντονιστικού Επιτελείου τοποθετούνται Συνταγματάρχαι Χωροφυλακής και Αστυνομικοί Διευθυνταί Α΄ Τάξεως. β)Είναι άμεσοι βοηθοί του Προϊσταμένου του Συντονιστικού Επιτελείου, εισηγούνται και προκαλούν τας αποφάσεις της ιεραρχίας επί των ιδιαιτέρας σπουδαιότητος θεμάτων της αρμοδιότητός των. γ)Εκτελούν τα καθήκοντά των συμφώνως προς τον παρόντα Οργανισμόν και εντός των γενικών κατευθύνσεων και οδηγιών του Προϊσταμένου Συντονιστικού Επιτελείου, Γενικού Γραμματέως και Υπουργού. (Αντί της σελ.16,39(α) Σελ.16,39(β) Τεύχος 687-Σελ.9  Υπουργείο Δημόσιας Τάξης (Οργανικές Διατάξεις) 4.Α.α.55  δ)Λαμβάνουν γνώσιν απάσης της εισερχομένης αλληλογραφίας της αρμοδιότητός των επί της οποίας και παρέχουν τας περαιτέρω αναγκαίας οδηγίας. ε)Συντονίζουν, διευθύνουν, εποπτεύουν και ελέγχουν την διεξαγωγήν των εργασιών του προσωπικού της Διευθύνσεώς των. στ)Διατάσσουν συσκέψεις των υπ’ αυτούς Αξιωματικών, ως και την ενέργειαν ερευνών – μελετών – εργασιών, ορίζοντες τας Ομάδας διεξαγωγής αυτών. ζ)Επί των Εισηγητικών Σημειωμάτων, εργασιών, ή εγγράφων, δια τα οποία απαιτείται απόφασις ή υπογραφή του Προϊσταμένου του Συντονιστικού Επιτελείου ή του Γενικού Γραμματέως ή του Υπουργού προσυπογράφουν ταύτα. η)Προσκομίζουν την προς εισήγησιν ή προσυπρογραφήν αλληλογραφίαν εις τον Υπουργόν. θ)Θέτουν εις το «Αρχείον»δια της υπογραφής των τας ως εκ της σοβαρότητος της φύσεώς των τιθεμένας υπ’ όψιν των υπό  των  Τμηματαρχών  υποθέσεις,  προς  τον σκοπόν ούτον,πλην εκείνων δια τας οποίας κρίνουν, ότι πρέπει να προσυπογράψη και ο Προϊστάμενος του Συντονιστικού Επιτελείου. ι)Εν απουσία ή κωλύματι αναπληρούνται υπό του ανωτέρου κατά βαθμόν ή αρχαιοτέρου των υπ’ αυτούς Τμηματαρχών. 2.α)Προϊστάμενοι Τμημάτων των Διευθύνσεων του Συντονιστικού Επιτελείου, τοποθετούνται Αντισυνταγματάρχαι Χωροφυλακής, Αστυνομικοί Διευθυνταί Β΄και Αντιπύραρχος. β)Είναι οι άμεσοι βοηθοί των Διευθυντών Διευθύνσεων. Ευθύνονται δια την εκτέλεσιν των απόστολών, των αρμοδιοτήτων και καθηκόντων του Τμήματός των, ελέγχουν, κατευθύνουν και εποπτεύουν το υπ’ αυτούς προσωπικόν. γ)Λαμβάνουν γνώσιν απάσης της εισερχομένης εις το Τμήμα των αλληλογραφίας, μονογράφουν και σημειούν επ’ αυτής την ημερομηνίαν εισόδου και ορίζουν τον αρμόδιον δια τον χειρισμόν της και τας ενδεδειγμένας ενεργείας. δ)Επί εισηγητικών σημειωμάτων, εργασιών ή εγγράφων προσυπογράφουν ταύτα. ε)Προσκομίζουν την προς εισήγησιν ή υπογραφήν αλληλογραφίαν εις τους Διευθυντάς, Προϊστάμενον του Συντονιστικού Επιτελείου και Γενικόν Γραμματέα του Υπουργείου. στ)Παραδίδουν αμέσως εις το Τμήμα ΙΙΙ Εσωτερικών Λειτουργιών της Διευθύνσεως Διοικητικού – Νομοπαρασκευαστικού, τα σχέδια της υπογραφείσης αλληλογραφίας δια τα περαιτέρω. Σελ.16,40(β) Τεύχος 687-Σελ.10  ζ)Θέτουν τον χαρακτηρισμόν «Αρχείον» επί της αλληλογραφίας, η οποία δεν χρήζει ενεργείας, εξαιρέσει των υποθέσεων εκείνων αι οποίοι ως εκ της σοβαρότητος της φύσεώς των πρέπει να τίθενται «Αρχείον» υπό του Διευθυντού. η)Εν απουσία ή κωλύματι αναπληρούνται υπό του ανωτέρου κατά βαθμόν ή αρχαιοτέρου των υπ’ αυτούς Αξιωματικών Επιτελών. 3.α Επιτελείς του Συντονιστικού Επιτελείου τοποθετούνται Ταγματάρχαι ή Μοίραρχοι, Αστυνόμοι Α΄ ή Β΄ Τάξεως, Επιπυραγοί ή Πυραγοί και Διοικηταί Αγροφυλακής, ή Αγρονόμοι 5ου ή 4ου βαθμού. β)Είναι άμεσοι βοηθοί των Τμηματαρχών. γ)Εκτελούν την εις τα γραφεία των ανατιθεμένην εργασίαν αλληλογραφίας. δ)Καταρτίζουν τα εισηγητικά σημειώματα ή σχέδια εγγράφων, πινάκων, καταστάσεων κ.λπ., αυτεπαγγέλτως ή κατόπιν διαταγής, άτινα προσκομίζουν εις τον Τμηματάρχην των.Άρθρον 15. Τελικαί Διατάξεις. 1.Τα αναγκαιούντα οχήματα, δια τας ανάγκας των Γραφείων του Υπουργού, του Γενικού Γραμματέως και του Συντονιστικού Επιτελείου, διατίθενται υπό των Σωμάτων Χωροφυλακής και Αστυνομίας Πόλεων, ως και το εις οδηγούς προσωπικόν αυτών. 2.Οι υποφορείς του Υπουργείου συμπεριλαμβάνουν εις τους προϋπολογισμούς των τας αναγκαίας πιστώσεις, δια την λειτουργίαν του Συντονιστικού Επιτελείου.   4.Α.α.55 Υπουργείο Δημόσιας Τάξης (Οργανικές Διατάξεις)  ΜΕΡΟΣ ΤΡΙΤΟΝ Συλλογικά Όργανα. Άρθρον 16. Γνωμοδοτικόν Συμβούλιον Παιγνίων. 1.Το Γνωμοδοτικόν Συμβούλιον Παιγνίων συντίθεται εκ: α)Του Νομικού Συμβούλου του Υπουργείου Δημοσίας Τάξεων, ως Προέδρου. β)Του αρμοδίου, κατ’ αντικείμενον, Υπαρχηγού Χωροφυλακής. γ)Του αρμοδίου, κατ’ αντικείμενον, Υπαρχηγού Αστυνομίας Πόλεων. Ο Γραμματεύς του Συμβουλίου ορίζεται δι’ αποφάσεως του Υπουργού Δημοσίας Τάξεως, ως ο νόμος ορίζει. 2.Το Συμβούλιον είναι αρμόδιον να γνωμοδοτή: α)Περί της κατηγορίας εις την οποίαν κατατάσσονται τα δια παιγνιοχάρτων ή πεσσών διενεργούμενα παίγνια και  β)Περί μετατάξεως παιγνίων εκ μιας κατηγορίας, εις ην έχουν καταταγή, εις ετέραν. 3.α)Το Συμβούλιον συγκαλείται τη προσκλήσει του Προέδρου αυτού. Η πρόσκλησις εις την οποίαν αναγράφονται τα θέματα της ημερησίας διατάξεως επιδίδεται, επί αποδείξει, δι’ οιουδήποτε δημοσίου οργάνου, προς εν έκαστον των μελών, τρεις τουλάχιστον ημέρας, προ της ωρισμένης δια την συνεδρίασιν. Εις κατεπειγούσας περιπτώσεις εκτιμωμένας υπό του Προέδρου, η πρόσκλησις, εις την οποίαν γίνεται μνεία περί του κατεπείγοντος, δύναται να επιδίδεται και την προτεραίαν της συνεδρίας. β)Αι συνεδριάσεις είναι μυστικαί. ΥΠΟΥΡΓΕΙΟΝ ΔΗΜΟΣΙΑΣ ΤΑΞΕΩΣ γ)Αι γνωμοδοτήσεις, αι οποίαι δέον να είναι ειδικώς ητιολογημέναι, λαμβάνονται δια φανεράς ψηφοφορίας και κατά πλειοψηφίαν. δ)Αι γνωμοδοτήσεις διατυπούνται εις Πρακτικά, υπογραφόμενα υπό του Προέδρου και του Γραμματέως. Εις τα Πρακτικά αναγράφονται τα ονόματα των συμμετεχόντων μελών, καταχωρίζεται δε εν αυτοίς και η γνώμη του μειοψηφούντος μέλους. ε)Το Συμβούλιον αλληλογραφεί δια του Προέδρου, απ’ ευθείας μετά πάσης Δημοσίας Αρχής ή Υπηρεσίας και Νομικών Προσώπων Δημοσίου Δικαίου, υποχρεουμένων αμελλητί εις παροχήν των αιτουμένων πληροφοριών, ως επίσης και μετά νομικών προσώπων ιδιωτικού δικαίου ή και ιδιωτών. στ)Τα υπό του Συμβουλίου αναγκαία βιβλία τηρούνται μερίμνη του Γραμματέως και είναι τα εξής: 1)Βιβλίον πρωτοκόλλου εισερχομένων και εξερχομένων εγγράφων. 2)Βιβλίον Πρακτικών Συνεδριάσεως. 3)Βιβλίον διεκπεραιώσεως των επί αποδείξει παραδιδομένων εγγράφων. Τα τηρούμενα βιβλία αριθμούνται και μονογράφονται κατά φύλλον υπό του Γραμματέως, θεωρούνται δε υπό του Προέδρου εις το τελευταίον φύλλον αυτών. Άρθρον 17. Καταργούμεναι διατάξεις. Πάσα γενική ή ειδική διάταξις, αντικειμένη εις το παρόν Προεδρικόν Διάταγμα καταργείται. Εις τον Υπουργόν Δημοσίας Τάξεως, ανατίθεμεν την δημοσίευσιν και εκτέλεσιν του παρόντος.    ΠΙΝΑΞ Προβλεπομένης δυνάμεως του Συντονιστικού Επιτελείου του Υπουργείου Δημοσίας Τάξεως.  α/α Βαθμοί και τούτοις αντιστοιχούντες Στρατ ός Χωρ/κή Αστυν. Πόλεων Πυροσβ. Σώμα Αγροφυλακ ή Σύνολον Παρατηρήσ εις 1. Αντιστράτηγοι 1. - - - - 1 2. Συνταγματάρχαι - 2 2 - - 4 3. Αντισυνταγματάρχαι - 7* 4 - - 11 4. Ταγματάρχαι - 8 6 - - 14 5. Μοίραρχοι - 3 1 2 - 6 6. Υπομ/ρχοι – Ανθ/ρχοι - 3 2 - - 5 7. Ανθυπασπισταί - 1 - 1 - 2 8. Υπαξ/κοί - Χωρ/κες - 16 11 2 - 29 9. Υπάλληλοι Κλάδου ΑΤ1 Διοικητικού Αγροφυλακής - - - - 1 1 10. Υπάλληλοι ΜΕ1 Διοικητικού - 5 4 - 2 11  Σύνολον  1 45 30 5 3 84   *Μίαν εκ των επτά θέσεων Αντ/ρχών δύναται να καταλάβη Αντιπύρ/χος   (Αντί της σελ.16,41) Σελ.16,41(α) Τεύχος 687-Σελ.11 Υπουργείο Δημόσιας Τάξης (Οργανικές Διατάξεις) 4.Α.α.55  4.Α.α.55 Υπουργείο Δημόσιας Τάξης (Οργανικές Διατάξεις)   56. ΑΠΟΦΑΣΙΣ ΥΠΟΥΡΓΩΝ   ΠΡΟΕΔΡΙΑΣ ΚΥΒ8ΕΡΝΗΣΕΩΣ,   ΑΝΕΥ ΧΑΡΤΟΦΥΛΑΚΙΟΥ   ΕΠΙ ΣΧΕΣΕΩΝ ΜΕΤΑ ΤΩΝ Ε.Κ.  ΚΑΙ ΔΗΜΟΣΙΑΣ ΤΑΞΕΩΣ   Αριθ.8571/ Φ.017.32/29κ   της 25 Ιουλ./7Αυγ.1980 (ΦΕΚ Β΄748)  Περί συστάσεως εις το Υπουργείον Δημοσίας Τάξεως Τμήματος Σχέσεων Ελλάδος μετά των Ευρωπαϊκών Κοινοτήτων. Έχοντες υπ’ όψιν: α)Τας διατάξεις του άρθρ.5 του Νόμ.445/1976 «περί εκπροσωπήσεως της Ελλάδος εις τας Ευρωπαϊκάς Κοινότητας και οργανώσεως των Διοικητικών Υπηρεσιών εν όψει εφαρμογής του Κοινοτικού Δικαίου». β)Την υπ’ αριθ.1806/12.5.1980 απόφασιν του Πρωθυπουργού «περί αναθέσεως αρμοδιοτήτων εις τον άνευ χαρτοφυλακίου Υπουργόν Γεώργιον Κοντογεώργην» (ΦΕΚ 479/Β΄/14.5.1980), αποφασίζομεν: 1.Συνιστώμεν, εις την Διεύθυνσιν Οργανώσεως- Εκπαιδεύσεως του Συντονιστικού Επιτελείου του Υπουργείου Δημοσίας Τάξεως, Τμήμα Σχέσεων Ελλάδος μετά των Ευρωπαϊκών Κοινοτήτων. 2.Το ως άνω Τμήμα αποτελεί τον σύνδεσμον του Υ.Δ.Τ. μετά του Υπουργείου Συντονισμού (Γεν.Δ/νσεως Σχέσεων Ελλάδος-ΕΟΚ) και ασκεί, εν συνεργασία μετ’ αυτού, τας υπό του άρθρ.5 παρ.3 (εδαφ.α,β,γ) του Νόμ.445/1976, προβλεπομένας αρμοδιότητας. 3.Η περαιτέρω εις Γραφεία διάρθρωσις του συνιστωμένου Τμήματος, καθώς και πάσα ετέρα λεπτομέρεια αναγομένη εις την λειτουργίαν αυτού, θα καθορισθή δι’ αποφάσεως του Υπουργού Δημοσίας Τάξεως. 4.Η επάνδρωσις του Τμήματος θα συντελεσθή δια προσωπικού των Σωμάτων Χωρ/κής – Α.Π., λαμβανομένου εκ της υφισταμένης δυνάμεως.